Paramedici aangerand, beroofArgieffoto Robert Daniels, woordvoerder van die provinsiale nooddienste, het gesê die voorval het in die Happy Valley informele nedersetting in Blackheath plaasgevind. “Vier mans gewapen met messe en gebreekte bottels het in die ambulans gespring terwyl paramedici besig was om ŉ pasiënt in te laai. Die aanvallers het die paramedici se persoonlike items, waaronder beursies, selfone en handsakke, geëis waarna hulle ŉ vroueparamedikus met ŉ gebreekte bottel gesteek het.” Volgens Daniels is die ander paramedici met ŉ mes gedreig. “Die aanvallers het die ambulans beskadig deur die mobiele dataterminaal uit die paneelbord te ruk.” Daniels het gesê die paramedici het mediese behandeling en traumaberading ontvang. “Hierdie aanval sal nie keer dat ons voortgaan om mediese noodsorg te verskaf nie, maar die publiek moet daarop let dat die veiligheid van ons noodsorgwerkers ons eerste prioriteit is. ŉ Aanval op ŉ ambulans en sy bemanning is ŉ aanval op jou eie gemeenskap.”